Document ID: 31991R2964

KOMISSION ASETUS (ETY) N:o 2964/91,
annettu 9 päivänä lokakuuta 1991,
öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1720/91(2), ja erityisesti sen 27 artiklan 5 kohdan,
sekä katsoo, että
neuvoston asetuksen (ETY) N:o 1594/83(3), sellaisena kuin se on viimeksi muutettuna asetuksella (ETY) N:o 1321/90(4), 10 artiklan 2 kohdan mukaan tuki maksetaan vain, jos todiste jalostuksesta tai rehuihin lisäämisestä on toimitettu ja tuen määrä on lopullinen; olisi tarkennettava, että maksaminen voi tapahtua vasta, kun lopullinen tuki on julkaistu,
komission asetuksessa (ETY) N:o 2681/83(5), sellaisena kuin se on viimeksi muutettuna asetuksella (ETY) N:o 1905/91(6), säädetään ennakkomaksua koskevan vakuuden merkittävän osan vapauttamisesta, kun tuotantotuki on väliaikainen; tätä säännöstä olisi sovellettava myös silloin, kun oikeus tukeen on vahvistettu, mutta tiettyjä määritystuloksia ei ole vielä käytettävissä, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2681/83 seuraavasti.
1) Lisätään 25 artiklan 2 kohdan ensimmäiseen virkkeeseen seuraava:
"ja sillä edellytyksellä, että lopulliset tuet on julkaistu 32 a artiklan 3 kohdan mukaisesti."
2) Korvataan 25 artiklan 3 kohta seuraavasti:
"3 Tuki on maksettava 120 päivän kuluessa 2 kohdan säännösten noudattamisen toteamisesta."
3) Korvataan 36 artiklan 3 kohdan viimeinen alakohta seuraavasti:
"Kuitenkin silloin, kun jäsenvaltio on hyväksynyt oikeuden tukeen, mutta odottaa:
- 31 artiklan 3 kohdan tai 32 artiklan mukaisten määritysten tuloksia,
ja/tai
- lopullisten tukien julkaisemista,
vakuudesta voidaan vapauttaa enintään 80 prosenttia edellisen kohdan säännösten mukaisesti. Koko vakuus on vapautettava, kun määritystulokset tunnetaan ja tarvittaessa, kun lopulliset tuet on julkaistu."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä lokakuuta 1991.

Labels: 17
6